hotchpotch/miracl-hf-unified huggingface dataset:
คีแรน กิบส์
คีแรน เจมส์ ริคาร์โด กิบส์ () เกิดเมื่อวันที่ 26 กันยายน ค.ศ. 1989 เป็นนักฟุตบอลชาวอังกฤษ ปัจจุบันเล่นให้กับเวสต์บรอมมิชอัลเบียน และทีมชาติอังกฤษ ในตำแหน่งแบ็กซ้าย
กิบส์มีผลงานโดดเด่นในเอฟเอยูทคัพฤดูกาล 2006-07 โดยยิงประตูในรอบรองชนะเลิศในการเปิดตัวทีมแรกได้ กิบส์เล่นในตำแหน่งแบ็กซ้ายให้กับอาร์เซนอล เปิดตัวครั้งแรกในทีมชาติอังกฤษรุ่นใหญ่ ในนัดกระชับมิตรแข่งกับทีมชาติฮังการี ที่จัดขึ้นที่สนามกีฬาเวมบลีย์ เมื่อวันที่ 11 สิงหาคม ค.ศ. 2010 กิบส์เข้าศึกษาที่โรงเรียนริดเดิลส์ดาวน์ไฮสคูล ในเพอร์เลย์ เซาท์ลอนดอน
แต่จากการเป็นตัวสำรอง และผลงานในฤดูกาล 2016–17 ก็ไม่ดี จึงทำให้หลังเปิดฤดูกาล 2017–18 ได้ไม่นาน ก็ได้ย้ายไปยังเวสต์บรอมมิชอัลเบียนด้วยสัญญา 4 ปี ค่าตัว 7 ล้านปอนด์ (ประมาณ 315 ล้านบาท) รวมแล้วกิบส์ได้ลงเล่นให้กับอาร์เซนอลเป็นระยะเวลา 10 ปี ตั้งแต่อายุเพียง 14 ปี ในระดับเยาวชนของสโมสร ทั้งหมดทุกรายการ 229 นัด
สนามกีฬาเวมบลีย์
สนามกีฬาเวมบลีย์ ( มักเรียกสั้น ๆ ว่า เวมบลีย์ หรือในบางครั้งเรียกว่า นิวเวมบลีย์ เพื่อให้มีชื่อต่างจากสนามเดิมในที่ตั้งนี้) เป็นสนามฟุตบอลที่ตั้งอยู่ในเวมบลีย์พาร์ก ในเบรนต์ ประเทศอังกฤษ เปิดเมื่อปี 2007 ในสถานที่ตั้งเดิมของสนามเดิมที่สร้างในปี ค.ศ. 1923 สนามมีความจุ 90,000 ที่นั่ง ถือเป็นสนามกีฬาที่ใหญ่ที่สุดเป็นอันดับ 2 ในยุโรป และเป็นสนามเหย้าของฟุตบอลทีมชาติอังกฤษ
โดยสนามเวมบลีย์นั้นได้มาตรฐานยูฟ่า โดยมีความจุประมาณ 90,000 ที่นั่ง และถ้าหากรวมการยืนชมด้วย จะมีความจุ 105,000 คน ซึ่งเป็นสนามที่ใหญ่เป็นอันดับที่สองของทวีปยุโรป รองจากสนาม กัมนอว์ของ สโมสรฟุตบอลบาร์เซโลนา และสนามเวมบลีย์นี้ ใช้ในเป็นสนามกีฬาแห่งชาติ ของ ทีมชาติอังกฤษ และเป็นสนามการแข่งขันนัดชิงชนะเลิศของการแข่งขันฟุตบอล เอฟเอคัพ โดยมีผู้ดูแลสนามคือ สมาคมฟุตบอลอังกฤษ
สนามเวมบลีย์ถูกออกแบบโดย สถาปนิก บริษัท ฟอสเตอร์แอนด์พาร์ทเนอร์ และ ป็อปปูลูออส (หรืออาจจะรู้จักกันในชื่อ ฮ็อก สปอร์ต กับ วิศวกร มอตต์ แม็คโดนัลด์ และสร้างโดย บรู๊กฟิลด์ มัลติเพล็กซ์ บริษัทจากออสเตรเลีย โดยสนามเวมบลีย์เป็นหนึ่งในสนามที่ใช้ทุนการก่อสร้างแพงที่สุดในโลก โดยการก่อสร้างนั้นใช้ทุนไปมากกว่า 798 ล้านปอนด์ และเป็นสนามที่มีหลังคาที่ใหญ่ที่สุดในโลก
สนามเวมบลีย์ใหม่นี้ มีพิธีมอบให้ สมาคมฟุตบอลอังกฤษ เมื่อวันที่ 9 มีนาคม พ.ศ. 2550 โดยทางเว็บไซต์อย่างเป็นทางการของสนามเวมบลีย์ระบุว่า จะเปิดให้ประชาชนเข้าไปชมภายในสนามในวันที่ 3 มีนาคม พ.ศ. 2550 แต่สรุปแล้วก็เลื่อนออกไปอีก 2 สัปดาห์เป็นวันที่ 17 มีนาคม
หลังจากมอบสนามให้สมาคมฟุตบอลอังกฤษเมื่อเดือนมีนาคม สนามนี้ก็ถูกใช้เป็นสนามการแข่งขันทันที โดยใช้ในการแข่งขัน เอฟเอคัพ2007 รอบชิงชนะเลิศ
8 วันหลังจากนั้น คือวันที่ 11 พฤษภาคม รูปปั้นของ บ็อบบี มูเร ได้ถูกเปิดตัวโดย เซอร์ บ็อบบี ชาร์ลตัน โดยนำมาไว้ที่หน้าทางเข้าของสนาม
ซิมเฮลธ์
ซิมเฮลธ์ เกมการจำลองแบบการดูแลสุขภาพแห่งชาติ () ผลิตมาจากแม็กซิสในปี 1994 เป็นการจำลองการจัดการของระบบสุขภาพสหรัฐฯที่ผลิตโดยความช่วยเหลือจากมูลนิธิมาร์เกิล ถูกผลิตขึ้นเฉพาะสำหรับระบบดอส เกมซิมเฮลธ์ได้เปิดตัวในระหว่างการอภิปรายในรัฐสภาคลินตันเรื่องการวางแผนการดูแลสุขภาพ
โดยเป็นเกมการจำลองที่มีความซับซ้อนอย่างเหลือเชื่อ ซึ่งทั่วไปถือเป็นการเล่นที่ค่อนข้างยาก ไม่มีอาวุธหรือสิ่งตลกขบขันอย่างที่แมกซิสเคยผลิตมาในช่วงก่อน มีสิ่งที่สามารถเชื่อมโยงไปยังซิมซิตี้ 2000ได้ โดยได้แรงบันดาลใจจากส่วนต่อประสานกับผู้ใช้ โนเอล ฟริทซิงเกอร์ ผู้ซึ่งวางคอนเซ็ปต์แรกคู่กับเลย์แมน ออร์ตัน ในคอมมูนิตี้วิซ กล่าวว่าแรงดลบันดาลใจของเขามาจากการมองถึงซิมเฮลธ์ และได้เกิดความสงสัยว่าหากนำแนวคิดเดียวกันนี้ไปใช้ในโลกแห่งความเป็นจริงรวมถึงการใช้ทรัพยากรที่ดินที่ดีนั้นเป็นเช่นไร
อัส (ประเทศเบลเยียม)
อัส () เป็นเทศบาลที่ตั้งอยู่ทางตะวันออกในมณฑลลิมเบิร์กของประเทศเบลเยียม มีพื้นที่ทั้งหมด 22.07 ตารางกิโลเมตร และมีประชากร 8,004 คน เกิดจากการรวมตัวของเขตย่อยอัสและเขตย่อยนีล-ไบ-อัสเป็นเทศบาลในปี ค.ศ. 1971 ซึ่งทั้งสองเขตย่อยนี้ตั้งอยู่บนที่ราบสูงเกมเปนส์ระหว่างแม่น้ำเดเมอร์กับแม่น้ำเมิซ
คณะวิทยาศาสตร์ มหาวิทยาลัยมหาสารคาม
คณะวิทยาศาสตร์ มหาวิทยาลัยมหาสารคาม เป็นหน่วยงานระดับคณะของมหาวิทยาลัยมหาสารคาม ทำการเปิดในระดับปริญญาตรี ปริญญาโทและปริญญาเอก มีหลักทั้งหมด 20 หลักสูตร และหลักสูตรนานาชาติ 2 หลักสูตร
คณะวิทยาศาสตร์ มหาวิทยาลัยมหาสารคาม ได้รับการจัดตั้งขึ้นเมื่อวันที่ 27 มีนาคม พ.ศ. 2511 โดยเริ่มก่อกำเนิด มาจากคณะวิทยาศาสตร์ ของวิทยาลัยวิชาการการศึกษามหาสารคาม เนื่องจากรัฐบาลมีความต้องการใช้การศึกษาพัฒนา ชุมชนในชนบท โดยเร่งผลิตครูที่มีคุณภาพและจำนวนมากพอเพียงออกไปเป็นผู้นำ
ต่อมาในปี พ.ศ. 2517 วิทยาลัย วิชาการการศึกษามหาสารคามได้ถูกโอนเข้าไปสังกัดในทบวงมหาวิทยาลัย จึงกลายเป็น "คณะวิทยาศาสตร์ มหาวิทยาลัย ศรีนครินทรวิโรฒ วิทยาเขตมหาสารคาม" การปรับโอนในครั้งนี้ ทำให้มีการปรับเปลี่ยนหลักสูตรจากเดิมที่มุ่งเน้นการผลิตครูเป็นหลัก มาเป็นการมุ่งผลิตนักวิทยาศาสตร์ ทำให้บุคลากรของคณะวิทยาศาสตร์ หันมาให้ความสำคัญในการทำวิจัยเพิ่มขึ้น งานวิจัยในระยะแรกเน้นไปทางด้านเกษตร โดยเฉพาะการวิจัยทางด้านโภชนาการซึ่งมี ผศ.วรากร วราอัศวปติ เป็นกำลังสำคัญ เนื่องจากช่วงเวลานั้นเด็กในภาคอีสานมีปัญหาทางด้านภาวะทุพโภชนาระดับรุนแรง ต่อมางานวิจัยเหล่านี้ ทำให้เกิดการจัดการศึกษาและตั้งคณะเทคโนโลยีขึ้นในภายหลัง
ในปี พ.ศ. 2537 ได้มีการปรับโครงสร้างของมหาวิทยาลัยศรีนครินทรวิโรฒโดยมีการแยกวิทยาเขตมหาสารคามออกมาบริหารงานเองอย่างเป็นเอกเทศและยกระดับขึ้นเป็น มหาวิทยาลัยมหาสารคาม นับเป็นมหาวิทยาลัยของรัฐแห่งที่ 22 ของประเทศไทย ส่งผลให้เป็นที่มาของชื่อ คณะวิทยาศาสตร์ มหาวิทยาลัยมหาสารคามมาจนถึงปัจจุบัน
ตลอดระยะเวลาที่ผ่านมา คณะวิทยาศาสตร์ได้ให้ความสำคัญกับการผลิตบัณฑิตและงานวิจัยที่มีคุณภาพอย่างต่อเนื่อง ดังเช่นการสร้างหลักสูตรบรรพชีวินวิทยา(นานาชาติ)แห่งแรกในประเทศไทย และจัดตั้งพิพิธภัณฑ์เห็ดที่มีฤทธิ์ทางยา แห่งแรกในภูมิภาค[เอเชีย] เพื่อผสมผสานภูมิปัญญาท้องถิ่นให้ลงตัวและเกิดประโยชน์อย่างสูงสุดต่อชุมชน
"ศูนย์กลางความหลากหลายทางชีวภาพและเห็ดมีฤทธิ์ทางยา ศึกษาบรรพชีวิน ถิ่นนวัตกรรมไหม ใช้พลังงานทดแทน"
คณะวิทยาศาสตร์ มหาวิทยาลัยมหาสารคาม เปิดในระดับปริญญาตรี ปริญญาโทและปริญญาเอก มีหลักสูตรทั้งหมด 22 หลักสูตร และหลักสูตรนานาชาติ 2 หลักสูตร
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
http://www.science.msu.ac.th
การแต่งกายวินเทจ
เสื้อผ้าวินเทจ () เป็นการนำเอาเสื้อผ้าที่เป็นของยุคก่อนซึ่งอาจจะเป็นเสื้อผ้ามือสองหรือไม่ก็เป็นเสื้อผ้ามือหนึ่งที่ตกยุคมาหลายปีแล้ว ส่วนมากจะใช้เรียกเสื้อผ้าที่ผ่านกาลเวลามาไม่น้อยกว่า 20 ปี
ปัจจุบันทั่วโลกให้ความสนใจในสินค้าวินเทจเป็นอย่างมากไม่ว่าจะเป็นเสื้อผ้า ข้าวของเครื่องใช้และหมายรวมไปถึงแนวคิดในการออกแบบ ดังจะเห็นได้จากการออกแบบสถาปัตยกรรมภายในหรือการออกแบบผลิตภัณฑ์ต่างๆที่นำเอาเรื่องราวของยุคสมัยที่ผ่านมาแล้วเป็นแนวคิดหลักในการสร้างสรรค์ผลงาน
การแต่งกายวินเทจ เป็นอีกตัวอย่างที่ชัดเจนต่อการตระหนักถึงความสำคัญของการลดปริมาณขยะซึ่งเกิดจากการบริโภคสินค้าเครื่องนุ่งห่ม ปัจจุบันมีสินค้าเครื่องนุ่งห่มจำนวนมากที่กำลังเป็นที่นิยม ดังเช่น กางเกงยีนส์มือสอง หรือ เสื้อเชิ้ตมือสอง เดรสวินเทจ กระเป๋า และเครื่องประดับต่างๆ จนเกิดเป็นกระแสที่กำลังเติบโตอย่างต่อเนื่อง และ ทำให้ผู้คนสนใจในการนำเอารูปแบบจากยุคต่างๆมาประยุคให้เข้ากับการแต่งกายในชีวิตประจำวัน อีกทั้งยังประหยัดค่าใช้จ่ายลงไปได้มาก
บั้งไฟ พับลิชชิ่ง
บั้งไฟ พับลิชชิ่ง เป็นบริษัทในกลุ่มธุรกิจสิ่งพิมพ์ในเครือ บริษัท เครือบั้งไฟตระกูลวงษ์คำเหลา จำกัด (มหาชน) ดำเนินธุรกิจสื่อสิ่งพิมพ์ ทั้งผลิต และจำหน่ายนิตยสาร และพ็อคเก็ตบุ๊ค มีสำนักพิมส์ 2 สำนักคือ วงษ์คำเหลาออฟชิน ลักษ์ พับลิชชิ่ง(หม่ำถือหุ้น ลักษ์ พับลิชชิ่ง 50%)
นิตยสารได้แก่ "หม่ำ มุกแป้ก" ซึ่งเป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ แปลกใหม่ ให้ผู้อ่านได้รับความรู้และแนวทางในการประกอบอาชีพ และมีหนังสือผลิตใหม่ออกมา เช่น ,"ความลับในไหปลาแดก","นางฟ้าของหม่ำ" และมีความคิดที่จะผลิตหนังสือการ์ตูนตลก คือ บิ๊กหม่ำ เดอะพ็อกเก็ตบุ๊ก และหนังสือพิมพ์ วงการบันเทิงนิวส์
เมายกแก๊ง แฮงค์ยกก๊วน
เดอะ แฮงโอเวอร์ () มีชื่อภาษาไทยว่า เมายกแก๊ง แฮงค์ยกก๊วน เป็นภาพยนตร์ตลกอเมริกันที่ออกฉายในปี พ.ศ. 2552 กำกับโดยท็อดด์ ฟิลิปส์ จากบทภาพยนตร์ของจอน ลูคัส และสกอตต์ มัวร์ สร้างด้วยทุนสร้าง 35 ล้านดอลลาร์สหรัฐ แต่กลับประสบความสำเร็จอย่างสูง มีรายได้ทั่วโลกถึง 467 ล้านดอลลาร์สหรัฐ และได้รับรางวัลภาพยนตร์หลายรางวัล รวมถึงสาขาภาพยนตร์ยอดเยี่ยม ภาพยนตร์ตลกและภาพยนตร์เพลง ในพิธีประกาศผลรางวัลลูกโลกทองคำ ครั้งที่ 67
เนื้อเรื่องกล่าวถึงฟิล, สตู, แอลัน และ ดั๊ก เพื่อนเก่าสี่คนที่เดินทางไปลาสเวกัส เพื่อจัดงานเลี้ยงสละโสดของดั๊ก ทั้งสี่คนเมามายไม่ได้สติ เมื่อตื่นขึ้นมาตอนเช้ากลับจำอะไรไม่ได้เลย พบกับห้องอยู่ในสภาพเละสุดขีด พร้อมกับเสือโคร่งและเด็กทารกปริศนา ส่วนดั๊ก ว่าที่เจ้าบ่าวกลับหายตัวไปอย่างไร้ร่องรอย สามคนที่เหลือต้องรีบตามหาตัวดั๊กให้พบ เพื่อไปร่วมงานแต่งงานที่จะมาถึงในเช้าวันรุ่งขึ้น แต่แล้วเรื่องยุ่งเหยิงก็เกิดขึ้นเมื่อทั้งสามเข้าไปพัวพันกับยาเสพติด การลักพาตัว แก๊งอันธพาล
เหตุการณ์ในเรื่องดัดแปลงมาจากประสบการณ์จริงของ ทริปป์ วินสัน เพื่อนของคริส เบนเดอร์ ผู้อำนวยการสร้าง ซึ่งเมามายไม่ได้สติในงานเลี้ยงสละโสดของตัวเอง และต้องชดใช้ค่าเสียหายจำนวนมากที่เกิดขึ้นระหว่างงานเลี้ยงให้กับทางโรงแรมเจ้าของสถานที่
ภาพยนตร์ถ่ายทำที่โรงแรมซีซาร์พาเลซ ในรัฐเนวาดา มีบุคคลที่มีชื่อเสียงหลายคนรับบทคามีโอ เช่น ไมค์ ไทสัน นักมวย, ไมค์ วี นักสเกตบอร์ดและฮอกกีน้ำแข็ง, เวย์น นิวตัน นักร้อง, แคร์รอต ทอป นักแสดงตลก, ลูซินดา เจนนี นักแสดง
จากความสำเร็จของภาพยนตร์เรื่องนี้ ทำให้มีแผนการสร้างภาคต่อ "The Hangover: Part II" โดยถ่ายทำในประเทศไทย ในช่วงเดือนตุลาคมถึงธันวาคม พ.ศ. 2553 และมีกำหนดฉายในวันที่ 26 พฤษภาคม พ.ศ. 2554
ทากาซากิ
ทากาซากิ () เป็นเมืองในจังหวัดกุมมะ ประเทศญี่ปุ่น ก่อตั้งเมื่อวันที่ 1 เมษายน พ.ศ. 2443 มีขนาดพื้นที่ทั้งสิ้น 459.41 ตารางกิโลเมตร ในปี พ.ศ. 2553 มีจำนวนประชากร 375,342 คน
ทากาซากิเป็นเมืองกำเนิดของตุ๊กตาดารูมะที่มีชื่อเสียง นอกจากนี้สถานีรถไฟทากาซากิยังเป็นสถานีชุมทางที่สำคัญของรถไฟชิงกันเซ็ง
เดอะ แฮงค์โอเวอร์ ภาค 2
เดอะ แฮงค์โอเวอร์ ภาค 2 เป็นภาพยนตร์ภาคต่อของภาพยนตร์ตลกอเมริกันเรื่อง "The Hangover" หรือ "เมายกแก๊ง แฮงค์ยกก๊วน" กำกับโดยท็อดด์ ฟิลิปส์ เนื้อเรื่องเกี่ยวกับเหตุการณ์ยุ่งเหยิงที่เกิดกับ ฟิล, สตู, แอลัน และ ดั๊ก เพื่อนสนิทสี่คนที่จัดงานเลี้ยงฉลองสละโสดก่อนจะแต่งงาน และเมามายไม่ได้สติ หลังจากภาพยนตร์ภาคแรกประสบความสำเร็จอย่างสูง จึงมีโครงการสร้างภาคต่อ โดยในภาคนี้เป็นงานแต่งงานของสตู กับแฟนสาวที่ประเทศไทย
ภาพยนตร์ภาคนี้ถ่ายทำที่กรุงเทพมหานครและภูเก็ต ในช่วงเดือนตุลาคมถึงธันวาคม พ.ศ. 2553 และเข้าฉายในวันหยุดเมโมเรียล วันที่ 26 พฤษภาคม พ.ศ. 2554
ในภาพยนตร์ภาคนี้ มีบุคคลที่มีชื่อเสียงที่รับบทคามีโอ ได้แก่ ไมค์ ไทสัน, บิล คลินตัน, พอล จีอามาตติ มีรายงานว่าเมล กิบสัน เลียม นีสันได้รับเชิญให้รับบทเจ้าของร้านสักแทตทูในกรุงเทพ แต่ถูกเปลี่ยนให้ Nick Cassavetes รับบทนี้แทน นอกจากนี้ยังมีนักแสดงไทยร่วมแสดงด้วย อาทิ นิรุตต์ ศิริจรรยา เพ็ญพักตร์ ศิริกุล เป็นต้น
กิฟุ (เมือง)
กิฟุ () เป็นเมืองหลวงของจังหวัดกิฟุ ประเทศญี่ปุ่น ตั้งอยู่ทางทิศใต้ของจังหวัด ในอดีตมีบทบาทสำคัญในประวัติศาสตร์ญี่ปุ่นในยุคเซ็งโงกุ กล่าวคือบรรดานักรบและไดเมียวสำคัญเช่นโอดะ โนบูนางะ ใช้เมืองกิฟุที่มีทำเลที่ตั้งอยู่กึ่งกลางของประเทศ ใช้เป็นฐานในการรวบรวมและปกครองแผ่นดินญี่ปุ่น
ผจญภัยแดนมหัศจรรย์ เอลโดราโด้
ผจญภัยแดนมหัศจรรย์ เอลโดราโด้ เป็นภาพยนตร์แอนิเมชั่นตลกของอเมริกา ปี 2000 โดย DreamWorks Pictures คุณสมบัติของเสียงเพลงซาวนด์แทรกซ์ โดย เอลตัน จอห์น และ ทิม ไรซ์ ทีมนักดนตรีจาก เดอะ ไลออนคิง
ที่สเปนปี 1519 ทั้งสองศิลปิน ชื่อ มิเกล (พากย์โดย Kenneth Branagh) และ ทูลิโอ (พากย์โดย Kevin Kline) ได้ชนะลูกเต๋าที่จะไปยังนครแห่งทองคำชื่อ เอลโดราโด้ พวกเขากล่าวหาว่าทั้งคู่ได้โกง ทั้งคู่ได้วิ่งหนีจากพวกทหารและไปหลบที่ถัง และถูกนำขึ้นไปบนเรือ ในตอนกลางคืนทั้งคู่จะหลบหนีแต่ได้พบกับลูกสมุนของ เอร์นัน กอร์เตส (พากย์โดย Jim Cummings) เขาเป็นนักทำแผนที่ เขาจะเดินทางไปพิชิตโลกใหม่ และเขาสั่งให้จับทั้งคู่ไปขังที่เรือ ทั้งคู่หาทางหนีออกจากเรือแต่ไม่มีทางออกเลย มิเกลคิดได้ว่าแอปเปิลนี้จะล่อม้าที่ชื่อ เอ็ตติโว เป็นม้าของกอร์เตส เพื่อที่จะเอากุญแจในการตอบแทน และได้ม้ามาร่วมทีมอีกตัว เมื่อทั้งคู่ออกมาจากเรือแล้วได้มาเจอเกาะแห่งหนึง มิเกลดูแผนที่เขามองหน้าตรงป่าและเขาเลยคิดว่าเป็น ดินแดนแห่งนครทองคำแห่งนี้แน่นอน ทั้งคู่ได้เดินทางผ่านป่าตลอดทุกพื้นที่ตามเครื่องหมายในแผนที่ และแล้วทั้งคู่ได้เจอศิลาใหญ่โตรูปคนขี่ม้า ทันใดนั้นหญิงสาววิ่งหนีจากน้ำตก เธอชื่อ เชล (พากย์โดย Rosie Perez) และได้เห็นผู้ติดตามเธอ เพราะเธอขโมยของจากวิหาร
พวกเขาเจอหัวหน้าทานนาบ็อค (พากย์โดย Edward James Olmos) และนักเวทย์ชั้นสูง เซกัลคาน (พากย์โดย Armand Assante) ในขณะที่ทานนาบ็อค ต้องรับอย่างอบอุ่น พวกเขาไปยังเมืองและเชื่อมั่นในพลังของพระเจ้าของพวกเขา
เซกัลคานได้คิดทำลายชาวเมืองโดยแผนของเขา โดยจะให้ผู้ช่วยได้ปลุงตำราต่าง ๆ ในขณะนั้นผู้ช่วยได้ปลุก เซกัลคานได้เตะผู้ช่วยของเขาและปลุกรูปปั้นเสือจากัวร์ขนาดยักษ์มาโจมตีชาวเมือง พอสักพักเซกัลคานได้หยุดการควบคุมของการโจมรูปปั้นเสือจากัวรยักษ์ เป็นโอกาสที่ทั้งคู่ได้แผนทะเลอะกันและชกไปที่หน้าของเขาและทั้งคู่ช่วยกันมัดด้วยไม้ และเขาเริ่มปลุกรูปปั้นเสือจากัวร์อีกครั้งและกระโดดสู่ผา และตกไป ที่น้ำตกเซกัลคานได้เจอกับทหารสเปนคิดว่าเป็นพระเจ้า และนำทางพวกเขาเอลโดราโด้ แล้ววันหนึ่งทั้งคู่ได้เริ่มออกจากนครทองคำด้วยทองคำเยอะมากมาย แต่แล้วพวกทหารในเอลโดราโด้แจ้งให้หัวหน้าทานาบ็อคทราบว่า เซลกัลคานยังไม่ตายพวกเขาทุกคนหาแผนที่จะจัดการเพื่อไม่ให้ผู้คนแปลกหน้าเข้าเมืองเอลโดราโด้ได้ ทูลิโอได้แผนดีที่เขาจะทำลายเสาที่หน้าประตูทางออก และเสาก็พังลงมาทำให้เรือกระจายทำให้ทองคำทั้งหมดหายไป พวกเขาได้เห็นเซกัลคานและพวกทหารสเปนมาถึงที่นี่จนหลบซ่อนที่หลังก้อนหิน แต่เซกัลคานเสียใจที่หินได้ปิดทางเข้าไว้ทำให้ คอร์เตสเข้าใจผิดและจับตัวเขา และพวกเขาได้เริ่มการเดินทางครั้งใหม่
เฮนรี เบอร์นี
เฮนรี เบอร์นี (; 27 กุมภาพันธ์ ค.ศ. 1792 — 4 มีนาคม ค.ศ. 1845) หรือ หันตรีบารนี เป็นพ่อค้าและทูตชาวอังกฤษของบริษัทอินเดียตะวันออกของอังกฤษ บิดาชื่อ ริชาร์ด ทอมัส เบอร์นี (1768-1808) ครูใหญ่โรงเรียนสอนเด็กกำพร้าที่คิดเดอร์พอร์ มารดาชื่อ เจน เบอร์นี (1772-1842) เขาเป็นหลานชายของนักเขียน ฟรานซิส เบอร์นี (1752-1840) เมื่อวันที่ 30 มิถุนายน ค.ศ. 1818 สมรสกับเจเน็ต แบนเนอร์แมน (1799-1865) ที่โบสถ์เซนต์จอร์จ ในจอร์จทาวน์ ปีนัง มาลายา มีบุตรธิดาร่วมกัน 13 คน โดย 8 คนยังมีชีวิตอยู่เมื่อเขาเสียชีวิต เจเน็ตเป็นหลานสาวของจอห์น อเล็กซานเดอร์ แบนเนอร์แมน ผู้เป็นผู้ว่าราชการปีนังในมาลายา
เฮนรี เบอร์นี เสียชีวิตในทะเลเมื่อ ค.ศ. 1845 ร่างของเขาถูกฝังในสุสานมิชชันบนถนนพาร์กในกัลกัตตา
ค.ศ. 1807 เบอร์นีได้เข้าร่วมกับบริษัทอินเดียตะวันออก ค.ศ. 1818 ปีเดียวกับที่เขาสมรสกับเจเน็ต แบนเนอร์แมน เขาได้รับแต่งตั้งให้เป็นร้อยโทและเสนาธิการกรมทหารราบพื้นเมืองเบงกอลที่ 20 รักษาการนายกเทศมนตรีเมืองปีนัง และเลขานุการฝ่ายทหารให้แก่ผู้ว่าราชการแบนเนอร์แมน ในภายหลัง เขาได้ทำงานเป็นเจ้าหน้าที่ของบริษัทอินเดียตะวันออก โดยเก็บรวบรวมข้อมูลเกี่ยวกับประเทศพม่าและสยาม ระหว่างสงครามพม่า-อังกฤษครั้งที่หนึ่ง (ค.ศ. 1823-1826)
หลังจากเขาได้รับแต่งตั้งเป็นผู้แทนทูตการเมืองในสยามใน ค.ศ. 1825 เขาได้เข้าเฝ้าพระบาทสมเด็จพระนั่งเกล้าเจ้าอยู่หัวในปีต่อมา ซึ่งได้มีการทำสัญญาระหว่างทั้งสองประเทศในสนธิสัญญาเบอร์นี และข้อตกลงทางพาณิชย์ซึ่งกระตุ้นการพัฒนาการค้าระหว่างภูมิภาคสยามกับทวีปยุโรป เขายังได้เข้าร่วมในการเจรจาพรมแดนสองฝ่ายระหว่างสยามกับพม่าใต้การปกครองของอังกฤษ ทำให้มีเพียงพรมแดนบริเวณด่านเจดีย์สามองค์ในจังหวัดกาญจนบุรีเท่านั้นที่ยังคงเป็นกรณีพิพาท
หลัง ค.ศ. 1829 เบอร์นีเป็นทูตชาวอังกฤษในราชสำนักของพระเจ้าจักกายแมงในอังวะ ที่ซึ่งเขาประสบความสำเร็จในการเจรจาคืนหุบเขากาบอจากมณีปุระให้แก่พม่า
ใน ค.ศ. 1834 เขาได้รับการเลื่อนยศให้เป็นพันโท ในกองทัพเบงกอล
วิลซอน ปาลาซิโอส
วิลซอน โรเบร์โต ปาลาซิโอส ซัวโซ () เกิดเมื่อวันที่ 29 กรกฎาคม ค.ศ. 1984 เป็นนักฟุตบอลชาวฮอนดูรัส เขาเกิดที่เมืองลาเซย์บา เขาเล่นให้กับสโมสรฟุตบอลบิกโตเรียและสโมสรฟุตบอลโอลิมเปียในฮอนดูรัส ก่อนที่จะย้ายมายังประเทศอังกฤษ โดยเขาเล่นให้กับสโมสรฟุตบอลเบอร์มิงแฮมซิตี และสโมสรฟุตบอลวีแกนแอทเลติก จากนั้นในปี ค.ศ. 2009 ได้ร่วมเล่นกับสโมสรฟุตบอลทอตนัมฮอตสเปอร์ โดยปกติแล้วเขาเล่นในตำแหน่งกองกลางรับตัวกลาง เช่นเดียวกับที่เล่นในสโมสรก่อนหน้าคือที่วีแกน ในบางครั้งเขาเล่นให้กับสเปอร์ในตำแหน่งกองกลางขวา
เขาร่วมเล่นให้กับฟุตบอลทีมชาติฮอนดูรัสตั้งแต่ปี ค.ศ. 2003 โดยช่วยให้เข้าสู่รอบสุดท้ายของฟุตบอลโลก 2010 ถือเป็นครั้งที่ 2 ของประวัติทีมชาติฮอนดูรัส
ชาล็อต กาสิรากี
ชาล็อต มารี ปอมลีน กาสิรากี (; 3 สิงหาคม ค.ศ. 1986 —) พระธิดาในเจ้าหญิงกาโรลีนแห่งโมนาโก กับสเตฟาโน กาสิรากี พระภัสดาคนที่สองชาวอิตาลีของเจ้าหญิงกาโรลีน ในปัจจุบันชาล็อต กาสิรากี จัดอยู่ในลำดับที่ห้าของการสืบราชบัลลังก์โมนาโก ต่อจากน้องชายคือปิแยร์ กาสิรากี นอกจากนี้กาสิรากี ถูกจัดอันดับจากนิตยสารฟอร์บให้เป็นเยาวราชนิกุลที่ทรงได้รับความนิยมมากสุดในโลก อันดับที่ 5
ชาล็อต กาสิรากี เกิดเมื่อวันที่ 3 สิงหาคม ค.ศ. 1986 ณ โรงพยาบาลกลางเจ้าหญิงเกรซ เขตมอนเตการ์โล ประเทศโมนาโก พระธิดาในเจ้าหญิงกาโรลีนแห่งโมนาโก กับสเตฟาโน กาสิรากี สุภาพบุรุษชาวอิตาลี โดยชื่อ "ชาล็อต" มาจากพระนามของเจ้าหญิงชาร์ลอตต์ ดัชเชสแห่งวาเลนตินัว พระปัยยิกาฝ่ายพระชนนี
สเตฟาโน กาสิรากี ผู้เป็นบิดา ได้เสียชีวิตลงเมื่อวันที่ 3 ตุลาคม ค.ศ. 1990 จากอุบัติเหตุการแข่งขันเรือเร็ว หลังจากการเสียชีวิตของบิดาทั้งเจ้าหญิงกาโรลีนและครอบครัวได้อาศัยในหมู่บ้านมีดี เขตชนบทในจังหวัดแซ็ง-เรมี-เดอ-พรอว็องส์ ประเทศฝรั่งเศส เพื่อหลบหนีจากเหล่าสื่อมวลชน กาสิรากียังมีพี่ชายและน้องชายอีกสองคน คือ อันเดรีย และปิแยร์ กาสิรากี และมีน้องสาวร่วมมารดาคือ เจ้าหญิงอเล็กซันดราแห่งฮาโนเวอร์
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายเรนิเยที่ 3 องค์อธิปัตย์แห่งโมนาโกในปี ค.ศ. 2002 มีผลปรากฏว่าพระโอรสและโดยถูกต้องตามกฎหมายสามารถขึ้นครองราชย์ได้ ฉะนั้นชาล็อต กาสิรากี พระธิดาที่ผ่านการสมรสอย่างถูกกฎหมายของเจ้าหญิงกาโรลีน จึงมีสิทธิในการครองราชย์ และอยู่ในลำดับที่ 5 ในการสืบราชบัลลังก์
การ์โลส เบลา
การ์โลส อัลเบร์โต เบลา การ์ริโด () เป็นนักฟุตบอลชาวเม็กซิโก เกิดเมื่อวันที่ 1 มีนาคม ค.ศ. 1989 เล่นในตำแหน่งศูนย์หน้า ปัจจุบันเล่นให้กับเรอัลโซซิเอดัดในลาลีกาของสเปน
จังหวัดอัตลันตีดา
จังหวัดอัตลันตีดา () เป็นจังหวัดที่ตั้งอยู่บนชายฝั่งทะเลแคริบเบียนของประเทศฮอนดูรัส ในอเมริกากลาง มีเมืองหลวง เป็นเมืองท่าที่ชื่อ ลาเซย์บา
ในทศวรรษหลัง ๆ การท่องเที่ยวได้กลายเป็นธุรกิจหลักของจังหวัด ในเขตชายฝั่ง ในปี ค.ศ. 2005 มีประชากรราว 372,532 คน มีพื้นที่ของจังหวัดที่ 4,251 ตร.กม.
พีรยศ ราฮิมมูลา
ผู้ช่วยศาสตราจารย์ ดร.พีรยศ ราฮิมมูลา สมาชิกสภาผู้แทนราษฎร และกรรมการบริหารพรรคประชาธิปัตย์ (สำรอง) นักวิชาการด้านการแก้ไขปัญหาความขัดแย้งในจังหวัดชายแดนภาคใต้
พีรยศ ราฮิมมูลา เกิดเมื่อวันที่ 20 กันยายน พ.ศ. 2496 ที่อำเภอเจาะไอร้อง จังหวัดนราธิวาส เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษารัฐศาสตรบัณฑิต สาขาการเมืองการปกครอง จากมหาวิทยาลัยธรรมศาสตร์ รัฐศาสตรมหาบัณฑิต สาขาการเมืองการปกครอง มหาวิทยาลัยเคลลี่ ประเทศอินเดีย และปริญญาเอก เอเซียตะวันออกเฉียงใต้ศึกษา สาขาการเมืองการปกครอง มหาวิทยาลัยเคนท์ ประเทศอังกฤษ
พีรยศ ราฮิมมูลา อดีตอาจารย์ประจำมหาวิทยาลัยสงขลานครินทร์ วิทยาเขตปัตตานี มีบทบาทในการวิพากวิจารณ์การแก้ไขปัญหาความขัดแย้งในจังหวัดชายแดนภาคใต้
พีรยศ ราฮิมมูลา เคยร่วมตั้งพรรคการเมืองในปี พ.ศ. 2517 ชื่อ "พรรคแนวสันติ" ซึ่งมีนายบรรจง ศรีจรูญ เป็นหัวหน้าพรรค นายอภินันท์ บูรณะพงศ์ เป็นเลขาธิการพรรค โดยเขาได้รับตำแหน่งเป็นกรรมการบริหารพรรค
ในการเลือกตั้ง พ.ศ. 2550 ได้ลงสมัครรับเลือกตั้งในระบบสัดส่วน กลุ่มที่ 8 สังกัดพรรคประชาธิปัตย์ และเข้าสู่วงการการเมืองในสภาผู้แทนราษฎรชุดดังกล่าว รวมทั้งยังได้รับแต่งตั้งให้ทำหน้าที่โฆษกคณะกรรมาธิการการต่างประเทศ สภาผู้แทนราษฎร เป็นคณะกรรมาธิการอาเซียน สภาผู้แทนราษฎร และเป็นที่ปรึกษาศูนย์อำนวยการบริหารจังหวัดชายแดนภาคใต้ แต่ในบางโอกาส ดร.พีรยศ ยังมีบทบาทในการตำหนิรัฐบาลของพรรคประชาธิปัตย์เกี่ยวกับการแก้ไขปัญหาภาคใต้
ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์
ลาวครั่ง
ลาวครั่ง หรือ ลาวภูครัง คือกลุ่มชาติพันธุ์ในตระกูลภาษาไท-กะได กลุ่มชนดังกล่าวมีถิ่นฐานเดิมอยู่ในเมืองภูครัง ซึ่งปรากฏหลักฐานแต่เพียงว่าเมืองดังกล่าวตั้งอยู่ทางฝั่งซ้ายของลุ่มแม่น้ำโขง เมื่อครั้งที่กองทัพไทยเคยยกทัพไปตั้งมั่นชั่วคราวเพื่อทำสงครามกับเวียดนามในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ได้กวาดต้อนชาวลาวเมืองภูครังเข้ามาก็ส่งไปยังเมืองสุพรรณบุรี และเมืองนครชัยศรี โดยในเอกสารสมัยนั้นเรียกว่า ลาวภูครัง และ ลาวครัง ไม่มีไม้เอกในการสะกด
ในปี พ.ศ. 2358 เจ้าอนุวงศ์ซึ่งครองเมืองเวียงจันทน์อยู่ในขณะนั้น ได้ส่งเชลยครัวชาวลาวเมืองภูครังมายังกรุงเทพฯ เพื่อถวายแด่พระบาทสมเด็จพระพุทธเลิศหล้านภาลัย รัชกาลที่ 2 โปรดฯ ให้ครัวลาวเมืองภูครังตั้งถิ่นฐานแถบเมืองนครชัยศรีพร้อมกับครัวลาวเมืองพุกรางที่ส่งเข้ามาพร้อมกัน และได้รับพระกรุณาธิคุณพระราชทานอุปกรณ์สำหรับปลูกสร้างบ้านเรือน เช่น ไม้, ใบจากมุงหลังคา และผู้คนไปช่วยปลูกสร้างบ้านเรือนด้วย
ด้วยเหตุที่กองทัพไทยเข้าไปตั้งมั่นชั่วคราวเมื่อครั้งทำสงครามกับเวียดนามและเขมร เมืองภูครังจึงน่าจะมีประชากรมากพอสมควรและมีความสำคัญในแง่ประโยชน์ต่อฝ่ายตรงข้าม ดังนั้นชาวลาวเมืองภูครังจึงถูกกวาดต้อนลงมาหลายครั้ง โดยส่งลงมาพักไว้ที่เมืองพิษณุโลก เพื่อส่งต่อมายังกรุงเทพฯ ปรากฏว่าพวกนี้ได้หนีกลับไปยังเมืองเวียงจันทน์อีก เจ้าอนุวงศ์จึงคุมตัวไปยังกรุงเทพฯ ส่วนหนึ่ง เหลือผู้ที่เจ็บป่วยอีกเกือบ 700 คน จึงโปรดเกล้าฯ ให้เกณฑ์ทหารเมืองภูเขียว, เมืองขอนแก่น, เมืองชนบท ช่วยกับเมืองเวียงจันทน์ คุมคนและช้างขึ้นไปรับชาวลาวภูครังส่งมายังกรุงเทพฯ ในปี พ.ศ. 2360 และส่งไปอยู่กับพวกเดิมที่เมืองนครชัยศรี
ในปัจจุบัน ชาวลาวเมืองภูครัง ได้ถูกเรียกกร่อนเสียงเพี้ยนเป็น "ลาวครั่ง" ส่วนหนึ่งมาจากชาวลาวภูครังนิยมใช้ครั่งย้อมผ้า
เอกลักษณ์เฉพาะตัวของชาวลาวครั่งที่สามารถแบ่งแยกได้ทันทีที่พบคือ ภาษาพูด ซึ่งมีเอกลักษณ์เฉพาะตัว ที่มีเสียงวรรณยุกต์เป็นเสียงสูง ชาวลาวครั่งมักเรียกตัวเองตามสำเนียงภาษาท้องถิ่นว่า “ลาวขี้คัง”หรือ“ลาวคัง” นอกจากนั้น ยังมีวัฒนธรรม ประเพณีที่สืบทอดกันมาตั้งแต่บรรพบุรุษยังคงอยู่จนถึงปัจจุบันนี้ ได้แก่ประเพณียกธง ที่ยังยึดถือและสืบต่อปฏิบัติกันมาโดยจัดขึ้นในเดือนเมษายนของทุกปี และประเพณีขึ้นศาลจ้าวนาย ชาวลาวครั่งจะมีความผูกพันทางเครือญาติสูงมาก ซึ่งถือว่าเป็นเหตุผลที่มีการดำรงอยู่ของเผ่าพันธุ์และการธำรงไว้ซึ่งเอกลักษณ์เฉพาะตัว สำหรับประเพณียกธงนั้น เป็นการแสดงออกถึงความสามัคคีและร่วมมือร่วมใจของประชาชนในท้องถิ่น
ในชีวิตประจำวันจะแต่งกายตามปกติ ยกเว้นในการจัดงานประเพณีหรืองานที่มีการรวมกลุ่มที่เป็นงานซึ่งแสดงออกถึงการรวมกลุ่มกัน ซึ่งแสดงออกถึงความสามัคคีของหมู่คณะหรือการรับแขกคนสำคัญของท้องถิ่น ผู้ชายจะมีผ้าขาวม้าคาดเอวเป็นลายตารางหมากรุก 5 สี ส่วนผู้หญิงจะมีการแต่งกายด้วยผ้าทอมัดหมี่ ต่อผ้าซิ่นตีนจก ซึ่งประกอบไปด้วยส่วนตัวผ้าซิ่น นิยมทอด้วยผ้ามัดหมี่ทอแซมสลับกับการ “ทอแบบขิด”เป็นลายทางเล็กๆสีเหลืองหรือสีขาวคั่นระหว่างผ้ามัดหมี่เพื่อแบ่งช่องลวดลายผ้าสลับเน้นลวดลาย วัตถุดิบที่ใช้ ได้แก่ ผ้าฝ้าย ผ้าไหม หรือใยสังเคราะห์ ส่วนสีแดงนั้นใช้เป็นลายซิ่นหรือเรียกกันว่าตีนซิ่น
ราฟาเอล เปเรย์รา ดา ซิลวา (นักฟุตบอลเกิดใน พ.ศ. 2533)
ราฟาเอล เปเรย์รา ดา ซิลวา () หรือรู้จักในชื่อ ราฟาเอล หรือ ราฟาเอล ดา ซิลวา เกิดเมื่อวันที่ 9 กรกฎาคม ค.ศ. 1990 เป็นนักฟุตบอลชาวบราซิล เล่นให้กับออแล็งปิกลียอแน ในลีกเอิง ฝรั่งเศส ในตำแหน่งกองหลัง แบ็กขวา แต่สามารถเล่นตำแหน่งกองกลางด้านขวาได้ด้วย
โดยก่อนหน้านั้น ราฟาเอลเคยเล่นให้กับแมนเชสเตอร์ยูไนเต็ด ในพรีเมียร์ลีก อังกฤษ แต่ว่าไม่สามารถลงเล่นเป็นตัวจริงได้เป็นประจำ โดยในฤดูกาล 2014–15 ได้ลงเล่นไปเพียง 11 นัดเท่านั้น ดังนั้นเมื่อจบฤดูกาลจึงได้ย้ายไปสู่ออแล็งปิกลียอแน
ทั้งนี้ ราฟาเองยังมีฝาแฝด ชื่อ ฟาบีโอ โดยทั้งคู่ย้ายมาแมนเชสเตอร์ยูไนเต็ดพร้อมกันในปี ค.ศ. 2008
ฟาบีอู เปเรย์รา ดา ซิลวา
ฟาบีอู เปเรย์รา ดา ซิลวา () หรือเป็นที่รู้จักในชื่อ ฟาบีโอ หรือ ฟาบีโอ ดา ซิลวา เกิดเมื่อวันที่ 9 กรกฎาคม ค.ศ. 1990 เป็นนักฟุตบอลชาวบราซิล เล่นในตำแหน่งแบ็กซ้าย ในทีมน็องต์ของประเทศฝรั่งเศส เขามีฝาแฝดที่ชื่อ ราฟาเอล ทั้งคู่เคยเซ็นสัญญาอยู่ในสโมสรเดียวกัน คือ
แมนเชสเตอร์ยูไนเต็ดใน ค.ศ. 2007 แต่ไม่ได้ร่วมแข่งจนกระทั่งพวกเขาอายุ 18 ปี ใน ค.ศ. 2008
นานี
ลูอิช การ์ลุช อัลไมดา ดา กุญญา () หรือเป็นที่รู้จักในชื่อ นานี เกิดเมื่อวันที่ 17 พฤศจิกายน ค.ศ. 1986 เป็นนักฟุตบอลชาวโปรตุเกส เล่นในตำแหน่งปีกซ้ายให้กับสปอร์ติงลิสบอนของประเทศโปรตุเกส และฟุตบอลทีมชาติโปรตุเกส
นานีเกิดที่กรุงไปรอา เมืองหลวงของประเทศกาบูเวร์ดี ต่อมาครอบครัวของเขาก็อพยพไปตั้งรกรากอยู่ในประเทศโปรตุเกส โดยอาศัยอยู่กับอาของเขาซึ่งมีชื่อว่า อังโตเนีย เขาเติบโตขึ้นในเมืองเล็ก ๆ ชื่ออามาโดรา ชานกรุงลิสบอน และมีเพื่อนสนิทชื่อมานูแอล ฟืร์นังดึช ซึ่งจะเล่นฟุตบอลร่วมกันกับนานีเป็นประจำ นานีเป็นแฟนบอลของสโมสรฟุตบอลโปร์ตู แต่เริ่มเตะฟุตบอลกับทีมเยาวชนของเรอัลมาซามาซึ่งเป็นทีมที่อยู่นอกกรุงลิสบอน ก่อนจะถูกสปอร์ติงลิสบอนดึงตัวไปร่วมทีมในปี ค.ศ. 2003
สปอร์ติงลิสบอนเป็นทีมหนึ่งซึ่งมีชื่อเสียงด้านการปั้นนักเตะที่มีความสามารถโดยเฉพาะในตำแหน่งกองกลาง นับตั้งแต่ลูอิช ฟีกู, ซีเมา ซาบรอซา, คริสเตียโน โรนัลโด, รีการ์ดู กวาแรชมา และตอนนี้ก็เป็นนานี
หลังจากเล่นในทีมเยาวชนอยู่ 2 ปี เขาก็ได้ขึ้นไปเล่นในทีมชุดใหญ่ด้วยอายุเพียง 18 ปี และในปี 2006/07 ที่ผ่านมา เขาก็ลงเล่นให้ทีมชุดใหญ่ 29 นัดและทำประตูให้ทีม 5 ประตู รวมกับทีมเขาทำได้ในฤดูกาลก่อนหน้านี้อีก 6 ประตูเป็น 11 ประตูจากการลงเล่นให้ทีมชุดใหญ่ทั้งหมด 70 นัด
สำหรับการลงเล่นให้กับทีมชาติ นานีลงเล่นให้ทีมชาติโปรตุเกสนัดแรกในวันที่ 1 กันยายน ค.ศ. 2006 ในเกมกระชับมิตรกับทีมชาติเดนมาร์ก และเขาก็สามารถทำประตูได้ในนัดนี้ด้วย
นานีเป็นนักเตะที่อายุน้อยที่สุดในทีมชาติโปรตุเกสชุดอายุไม่เกิน 21 ปี ที่ลงเล่นฟุตบอลยุโรปในปี ค.ศ. 2006 และเขาก็ยังถูกเรียกติดทีมชาติชุดนี้อีกครั้งในปีนี้ด้วย
ด้วยฟอร์มการเล่นที่โดดเด่นของเขาทำให้ไปเตะตาการ์ลุช ไกรอช โค้ชแมนเชสเตอร์ยูไนเต็ด และเมื่อเรื่องเข้าถึงหูเซอร์อเล็กซ์ เฟอร์กูสัน ภาพของนานีเล่นคู่กับโรนัลโดในสนามก็ผุดขึ้นมาในสมองของผู้จัดการทีมปีศาจแดง และนั่นก็ทำให้เขาได้เซ็นสัญญามาร่วมทีมแมนเชสเตอร์ยูไนเต็ดในเดือนพฤษภาคม ค.ศ. 2007 ด้วยค่าตัวประมาณ 14 ล้านปอนด์
แต่การลงเล่นให้กับแมนเชสเตอร์ยูไนเต็ด นานีไม่ประสบความสำเร็จเท่าที่ควร โดยในฤดูกาล 2014–2015 แมนเชสเตอร์ยูไนเต็ดได้ปล่อยตัวนานีไปยังสปอร์ติงลิสบอน ต้นสังกัดเดิมเป็นระยะเวลาหนึ่งฤดูกาล จนกระทั่งจบฤดูกาล นานีก็ได้ย้ายไปยังเฟแนร์บาห์เช ด้วยระยะเวลาสัญญา 3 ปี ค่าตัว 3.5 ล้านปอนด์
เอวเรลยู โกมีส
เอวเรลยู ดา ซิลวา โกมีส () เกิดวันที่ 15 กุมภาพันธ์ ค.ศ.1981 ที่ชูเอาปินเอโร รัฐมีนัสเชไรส์ เป็นนักฟุตบอลชาวบราซิล ตำแหน่งผู้รักษาประตู ปัจจุบันเล่นให้กับสโมสรฟุตบอลทอตแนมฮ็อตสเปอร์
มาทรอสกา
มาทรอสกามัลติมีเดียคอนเทนเนอร์ () เป็นการเข้ารหัสไฟล์ประเภท วิดีโอ โดยเป็นการเปลี่ยนแปลงไฟล์จาก แผ่นวิดีโอ มาเป็นไฟล์เดียว
ชื่อภาษาอังกฤษ "มาทรอสกา" (Matroska) แผลงมาจาก "มาตริออชคา" (матрёшка; ) ในภาษารัสเซีย หมายถึงตุ๊กตาแม่ลูกดก
มาทรอสกาเป็นไฟล์ที่บรรจุ วิดีโอ เสียง รูปภาพ คำบรรยาย โดยใช้สิทธิ์การใช้งานแบบสาธารณะ คือรูปแบบ Container เหมือนกล่องที่บรรจุเอาไฟล์ภาพ เสียง ซับไตเติล เข้าด้วยกัน ซึ่งไม่ใช่การ Compression หรือการบีบอัด ทำให้ไม่สูญเสียคุณภาพของภาพหรือเสียงแต่อย่างใด โดยเจ้า MKV สามารถบรรจุ วิดีโอ เสียง รูปภาพ ซับไตเติล แต่ละชนิดบรรจุได้มากกว่า 1 ไฟล์ โดยมีฟอร์แมตต่างๆคือ .MKV files (matroska video), .MKA files (matroska audio) และ .MKS files (subtitles) Mastroska เป็นรูปแบบไฟล์ประเภท Open Source สามารถนำไปพัฒนาได้โดยไม่ติดลิขสิทธ์ โปรแกรมจำพวก Tools หรือ Player จึงมีให้ใช้กันได้ฟรี
Matroska แพร่หลายในหมู่ แฟนซับอะนิเมะ เพราะมันสามารถที่จะเลือกฟังเสียงต้นฉบับ เปลี่ยนเสียงพากย์หรือซับไตเติลก็ได้ รูปแบบ Matroska ส่วนใหญ่จะใช้วิดีโอประเภท H.264 และแทร็คเสียงประเภท 
AC3 / AAC / DTS / Vorbis และซับไตเติลมากกว่า 1 ซับ (มักใช้คู่กับแบบอักษร TrueType หรือ OpenType)
Matroska คือคำเขียนในรูปภาษาอังกฤษ ในภาษารัสเซียจะเขียนว่า matryoshka (матрёшка)
เป็นการพัฒนามาจาก MCF (Multimedia Container Format) ได้เกิดความขัดแย้งในการพัฒนาจากความคิดเห็น ไม่ตรงกันระหว่าง Lasse Kärkkäinen หัวหน้าทีมพัฒนาโปรเจกต์ MCF (ต่อมากลายเป็นก่อตั้ง Matroska) และ Steve Lhomme เกี่ยวกับการใช้ ภาษา Extensible Binary Meta Language (EBML)แทนรูปแบบของ binary มีการเปิด ศูนย์พัฒนาในวันที่ 6 ธันวาคม พ.ศ. 2543
รายชื่อโปรแกรมที่สามารถ เปิดไฟล์ประเภท Matroska หรือ MKV ได้
โดยระบบการทำงานในอุปกรณ์พหพาแลพโทรทัศน์ โดยเป็นการใช้ ชิบถอดรหัส โดยบิรษัทิ Texas Instruments มีชื่อว่า "DaVinci" อยู่ในเครื่องเล่นสือชนิดพกพาของ Cowon A3 และยังนำไปใช้ในทีวีของ Samsung กับ LG
ส่วน Hardware ที่รองรับนั้นตอนนี้มีทีวีของ Samsung กับ LG Matroska ที่รองรับและได้รับการยืนยันแล้วใน Samsung's 6 series (LE40B650) กับ 7 series (UE40B7020) และ LG's LH5000 กับทีวีในรุ่นที่สูงกว่า ไฟล์ Matroska สามารถเล่นกับทีวีพวกนี้ได้โดยตรง เพียงแค่นำ USB หรือ HDD พกพา ที่มีไฟล์ Matroska เสียบเข้าไปในช่อง USB ของทีวีเท่านั้น
สรุปคือ ไฟล์ MKV ไม่ใช่มาตรฐานการบีบอัดชนิดใหม่ แต่เป็นการนำไฟล์ Contain ต่างๆมารวมกันเป็นไฟล์เดียว ถ้าใครเคยใช้โปรแกรมประเภท DVD to MKV ซึ่งพอกระบวนการเสร็จสิ้นจะได้ไฟล์ .MKV แต่ว่าเวลาแยกส่วนออกมาดูจริง ไฟล์ภาพอาจกลายเป็น .avi ไฟล์เสียงเป็น .ac3 (แล้วแต่ว่าโปรแกรมตั้งค่าแบบไหน) จะเห็นได้ว่า มันเป็นแค่ "กล่อง" ที่มีนามสกุล .MKV จริงๆ
เครื่องเล่น The O!Play family
เครื่องเล่น OPPO Digital's Blu-ray players รุ่น the BDP-83 and BDP-80, รองรับการ สตีมมิ่งไฟล์และระบบเน็ทเวิกส์ โดยผ่านทาง USB.
มีการเพิ่มชิบถอดรหัสลงใน Blu-ray series 5 to series 7 ใน HDTVs. และโทรศํพท์มือถือ Samsung Wave S8500
LG เพิ่มชิบ Matroska ในเครื่องเล่น Blu-ray players and to select HDTVs.
Sharp AQUOS Quattron ประเภท LED/LCD TV's รองรับการเปิดไฟล์โดยตรงผ่าน USB
เครื่องเล่น The Allure 500-BD Blu-ray player
Sigma Designs เป็นสายการผลิตชิบบนเครื่องเล่น Media player systems-on-chip 
รายชื่อชิบที่พัฒนาRealtek RTD1073 or RTD1283 series มีการรองรับไฟล์ประเภท Matroska ในชิบต่อไปนี้:
The Nokia N8 สามารถเปิดไฟล์ประเภท Matroska ด้วยความละเดียดถึง 720p.
เขตการปกครองของประเทศลาว
เขตการปกครองของประเทศลาว ระดับบนสุดแบ่งเป็น 17 แขวง และ 1 นครหลวง (ได้แก่ นครหลวงเวียงจันทน์) แขวงแต่ละแขวงจะแบ่งเป็นเมือง ซึ่งจะมีหนึ่งเมืองเป็นเมืองหลวงของแขวงเรียกว่า "เมืองเอก" แต่เดิมนั้นประเทศลาวเคยมีตาแสงซึ่งมีฐานะเทียบเท่ากับตำบลในประเทศไทย ต่อมาได้ถูกยกเลิกไป
ประเทศลาวสามารถแบ่งออกเป็น 3 ภูมิภาค คือ ลาวเหนือ (ตั้งแต่พงสาลีถึงไชยบุรี หลวงพระบางและเชียงขวาง), ลาวกลาง (เวียงจันทน์และบอลิคำไซ) และลาวใต้ (ตั้งแต่คำม่วนจนถึงจำปาศักดิ์)
นครหลวง () เป็นเขตปกครองพิเศษ แยกออกมาจากแขวงเวียงจันทน์ในปี พ.ศ. 2532 เดิมชื่อ "กำแพงนครเวียงจันทน์" () ก่อนจะเปลี่ยนมาใช้ชื่อ นครหลวงเวียงจันทน์
แขวง () เป็นเขตการปกครองระดับบนสุดของประเทศลาว เทียบเท่ากับระดับจังหวัดของประเทศไทย ปัจจุบันประเทศลาวมีแขวงทั้งหมด 17 แขวง
ในวันที่ 27 กุมภาพันธ์ พ.ศ. 2549 ได้มีการยุบเขตพิเศษไชยสมบูรณ์อย่างเป็นทางการตามดำรัสนายกรัฐมนตรี (คำสั่งนายกรัฐมนตรี) เลขที่ 10/ນຍ. ลงวันที่ 13 มกราคม พ.ศ. 2549 โดยเมืองท่าโทมถูกรวมกับแขวงเชียงขวาง และเมืองไชยสมบูรณ์ถูกรวมกับแขวงเวียงจันทน์
ต่อมาในวันที่ 31 ธันวาคม พ.ศ. 2556 ทางการลาวได้จัดตั้งแขวงใหม่ในบริเวณที่เคยเป็นเขตพิเศษไชยสมบูรณ์เดิมกับ 2 หมู่บ้านจากเมืองวังเวียงในแขวงเวียงจันทน์ โดยใช้ชื่อว่า "แขวงไชยสมบูรณ์" แบ่งเขตปกครองย่อยออกเป็น 5 เมือง ได้แก่ เมืองอะนุวง (เดิมชื่อเมืองไชยสมบูรณ์) เมืองห่ม เมืองท่าทูม เมืองล่องสาน และเมืองล่องแจ้ง
เมือง () เป็นเขตการปกครองระดับที่สองของประเทศลาวรองจากแขวง ซึ่งเทียบเท่าระดับอำเภอของประเทศไทย เช่น เมืองยมราช แขวงคำม่วน ก็จะหมายถึงอำเภอยมราช จังหวัดคำม่วน เมื่อเทียบกับเขตการปกครองแบบไทย และแต่ละเมืองของลาวก็จะแบ่งเป็น บ้าน ()
จังหวัดของประเทศกัมพูชา
ประเทศกัมพูชาแบ่งเขตการปกครองออกเป็น 24 จังหวัด และ 1 เทศบาลนคร
เมื่อวันที่ 22 ธันวาคม พ.ศ. 2551 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกายกฐานะเมืองแกบ เมืองไพลิน และเมืองพระสีหนุขึ้นเป็นจังหวัด พร้อมทั้งปรับเขตแดนของจังหวัดหลายจังหวัดใหม่
เมื่อวันที่ 31 ธันวาคม พ.ศ. 2556 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกาแยกจังหวัดกำปงจามออกเป็น 2 จังหวัด ได้แก่ จังหวัดกำปงจามและจังหวัดตโบงฆมุม
มาสเตอร์คิม เพลงเตะอมยิ้ม หมัดทิ่มลูกกะตา
มาสเตอร์คิม เพลงเตะอมยิ้ม หมัดทิ่มลูกกะตา (; ) เป็นภาพยนตร์เกาหลีแนวตลก โดยนำเสนอเรื่องราวเกี่ยวกับผู้ใช้วิชาศิลปะการต่อสู้ 3 แขนง ได้แก่ เทควันโด, เคนโด้ และกังฟู เขียนบทและกำกับโดย ปาร์ก ซอง-กยุน (; ) โดยเริ่มการถ่ายทำภาพยนตร์ชุดดังกล่าวใน ค.ศ. 2006 กำหนดเรตภาพยนตร์สำหรับผู้ชมอายุ 15 ปีขึ้นไปในเกาหลีใต้ และมีผู้ชมภาพยนตร์ชุดดังกล่าวถึง 1,025,618 รายในเกาหลีใต้ โดยมีผู้ชมราว 100,000 ถึง 210,000 รายในเกาหลีใต้ของช่วงเปิดตัว
อาจารย์สอนศิลปะการต่อสู้ 3 ราย ที่มีชื่อเหมือนกันว่า คิม กวอนจัง ได้เปิดสำนักสอนศิลปะการต่อสู้ในสาขาที่ต่างกัน โดยคิมคนแรกเป็นผู้เปิดสำนักเทควันโด ซึ่งมักใช้เวลาไปกับเรื่องที่ค่อนข้างไร้สาระและไม่สนใจต่อการสร้างชื่อเสียงให้กับสำนักของตนเท่าใดนัก ทั้งยังไม่ค่อยมีลูกศิษย์มาเข้าเรียนในสำนักของตน ในขณะที่คิมคนที่สองเป็นผู้เปิดสำนักฝึกสอนวิชาเคนโด้ ซึ่งเขาเป็นคนจริงและขวานผ่าซาก แต่มักหมดเวลาไปกับการเล่นวิดีโอเกมกับเด็กๆ และอ้างว่าตนมีความชำนาญด้านภาษาญี่ปุ่น ต่อมา อาจารย์คิมทั้งสองรายได้เกิดตกหลุมรักผู้หญิงคนเดียวกัน ซึ่งเป็นลูกสาวเจ้าของภัตตาคารจีน
ซึ่งไม่ได้เป็นเรื่องง่ายที่จะมีความรักสมหวัง เมื่อมีอาจารย์กังฟูอีกคนหนึ่งซึ่งมีชื่อว่าคิมเช่นกัน ซึ่งเป็นคิมที่มีฝีมือและดูดีเมื่อเทียบกับคนอื่น รวมทั้งมีความสามารถด้านภาษาญี่ปุ่น ที่มาร่วมทำศึกชิงนางในครั้งนี้ จนเรื่องชุลมุนต่างๆได้เกิดขึ้นตามมา ต่อมาพวกเขาได้ร่วมมือกันต่อสู้กับเหล่าร้าย และมีเหล่านักมวยไทย มาปรากฏตัวในช่วงท้าย (พากย์อีสานในฉบับภาษาไทย) ซึ่งอาจารย์คิมทั้งสามตระหนักดีว่ามวยไทยเป็นศิลปะการต่อสู้ที่แข็งแกร่ง พวกเขาจึงต้องร่วมมือเพื่อต่อสู้กับผู้ท้าชิงที่ไม่ธรรมดากันอีกครั้งมาสเตอร์คิม เพลงเตะอมยิ้ม หมัดทิ่มลูกกะตา เป็นภาพยนตร์ที่ได้รับความนิยมอย่างแพร่หลาย โดยได้มีการจัดฉายในหลายประเทศ ประกอบด้วย:
เอสเนเจอร์
เอสเนเจอร์ () ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) เป็นบริษัทธุรกิจขายตรงบริษัทหนึ่งของไทย ในเครือบริษัท ศรีไทยซุปเปอร์แวร์จำกัด (มหาชน)
บริษัทศรีไทยซุปเปอร์แวร์จำกัด (มหาชน) ก่อตั้งขึ้นเมื่อ พ.ศ. 2506 โดยสุมิตร เลิศสุมิตรกุล เริ่มแรกเป็นเพียงอุตสหกรรมภายในครอบครัว ใช้ชื่อว่า "ห้างหุ้นส่วนจำกัดศรีไทยพลาสติก" ผลิตสินค้าเครื่องใช้ในครัวเรือน เช่น กะละมัง ถังน้ำ และของเล่นเด็ก เป็นต้น ต่อมา ได้ขยายการผลิตสินค้าพลาสติก ตลอดจนสินค้าเมลามีนภายใต้เครื่องหมายการค้า "ซุปเปอร์แวร์ ตรานกแพนกวิน"
และได้ขยายการส่งออกไปมากกว่า 108 ประเทศ และเป็นเมลามีน รายใหญ่ที่สุดของโลก ยอดขาย หมื่นล้าน ซึ่งมีโรงงานที่ นิคมสุรนารี จังหวัดนครราชสีมา เป็นโรงงานใหญ่ที่สุด และบริษัท ศรีไทยชุปเปอร์แวร์ จำกัด (มหาชน)มีโรงงานในประเทศหลายแห่งด้วยกัน เช่น บางปู, อมตะนคร, สุขสวัสดิ์ และโคราช และในต่างประเทศ ประเทศได้แก่ จีน เวียดนาม เอเนเจอร์ ได้เปิดทำการในระบบ MLM แบบการตลาดหลายชั้น มา ตั้งแต่วันที่ 22 สิงหาคม 2553 ไม่ถึงหนึ่งปี ได้เปิดสาขา ที่ประเทศพม่า และลาวเป็นประเทศที่สอง และประเทศกัมพูชา ในลำดับต่อไป
Snatur ที่ประกอบด้วยตัวอักษรภาษาอังกฤษ 6 ตัว แต่ละตัวมีความหมายดังนี้
S Safety มีความปลอดภัยทั้งผู้บริโภคและสิ่งแวดล้อม
N Nature เน้นการคัดสรรวัตถุดิบจากธรรมชาติ
A Achievement ใช้แล้วเห็นผลในระยะเวลาที่เหมาะสม
T Technology มีมาตรฐานด้วยนวัตกรรมและเทคโนโลยี
U Uncompromisingness มีความมั่นคงต่อคุณภาพและมาตรฐาน
R Responsibility มีความรับผิดชอบต่อสมาชิกและผู้บริโภค
โลโก้ของเอสเนเจอร์ประกอบไปด้วยลักษณะที่ตัวอักษร "S" ตัวสีแดง ตัวอักษร "Natur" พร้อมทั้งขีดเส้นใต้สีเขียว และยังมีประโยคที่มีตัวอักษรขนาดเล็กสีดำเขียนว่า "start the day with" แล้วตามด้วยตัวอีกษร "natur" สีเขียว ที่อยู่บนพื้นหลังสีขาว ถูกนำมาใช้ตั้งแต่เมื่อ พ.ศ. 2551
ผลิตภัณฑ์เอสเนเจอร์ แบ่งกลุ่มผลิตภัณฑ์ดังนี้
ถนนนิเวศรัตน์
ถนนนิเวศรัตน์ หรือ ถนนชัยภูมิ-บัวใหญ่-สีดา-ประทาย เป็นส่วนหนึ่งของทางหลวงแผ่นดินหมายเลข 202 สายชัยภูมิ - เขมราฐ ตอนควบคุม 0100, 0201, 0202, 0300 และ 0401 เริ่มต้นจากบริเวณทางแยกวัดชัยประสิทธิ์ จังหวัดชัยภูมิ โดยผ่านอำเภอแก้งสนามนาง อำเภอบัวใหญ่ อำเภอสีดา ไปสิ้นสุดที่บริเวณทางแยกประทาย อำเภอประทาย จังหวัดนครราชสีมา เป็นถนนที่มีการจราจร 2 ช่องทาง และบางช่วงเป็น 4 ช่องทาง มีระยะทางประมาณ 87 กิโลเมตร
ถนนนิเวศรัตน์นั้นเริ่มต้นจากบริเวณวัดชัยประสิทธิ์ ตำบลในเมือง อำเภอเมืองชัยภูมิ จังหวัดชัยภูมิ โดยเริ่มนับกิโลเมตรที่ 0+000 ไปตามทิศตะวันออกเฉียงใต้ ตัดกับถนนสีคิ้ว-ชัยภูมิที่กิโลเมตรที่ 2+250 (ทางแยกโรงต้ม) แล้วผ่านชุมชนต่าง ๆ ได้แก่ บ้านโพนทอง บ้านหนองหญ้ารังกา บ้านผือ บ้านลาดใหญ่ แล้วเข้าเขตอำเภอแก้งสนามนาง โดยการข้ามสะพานข้ามแม่น้ำชี บ้านแก้งสนามนาง บ้านขุนทอง และบ้านด่านช้าง ผ่านอำเภอบัวใหญ่ อำเภอสีดา และสิ้นสุดที่อำเภอประทาย จังหวัดนครราชสีมา รวมระยะทางประมาณ 87 กิโลเมตร
ถนนสายนี้อยู่ในความควบคุมของสำนักทางหลวงที่ 5 (ขอนแก่น) สำนักทางหลวงที่ 8 (นครราชสีมา) เทศบาลเมืองชัยภูมิ เทศบาลเมืองบัวใหญ่ และเทศบาลตำบลประทาย
ก่อนที่ทางการจะประกาศชื่อทางหลวงแผ่นดินในปี พ.ศ. 2493 มีโครงการที่จะตัดถนนสายชัยภูมิ-บัวใหญ่ขึ้น โดยเริ่มจากหน้าวัดชัยประสิทธิ์ อำเภอเมืองชัยภูมิ ไปจนถึงบริเวณเชิงหอนาฬิกาที่อำเภอบัวใหญ่ นายทอง พงษ์อนันต์ สมาชิกสภาผู้แทนราษฎรของจังหวัดชัยภูมิในขณะนั้นได้ประกาศให้ชาวชัยภูมิทราบ จึงมีประชาชนมาทำการปักแนวที่ดินของตนเป็นจำนวนมาก ทำให้มีที่ดินอยู่ริมถนนสายนี้ โดยในปัจจุบัน มีทายาทของท่านอาศัยอยู่ริมถนนสายนี้เช่นกัน บริเวณทางหลวงขาเข้าจังหวัดชัยภูมิ
ถนนนิเวศรัตน์ได้ชื่อนี้จากการตั้งชื่อถนนในสมัยนายกรัฐมนตรี จอมพล ป.พิบูลสงคราม ที่ให้ตั้งตามนายช่างใหญ่ที่ควบคุมการสร้างถนนขึ้น โดยตั้งชื่อเป็นเกียรติให้แก่นายสิทธิ์ นิเวศรัตน์ นายช่างกำกับแขวงการทางนครราชสีมาที่ 1
เริงระบำแดนสนธยา
เริงระบำแดนสนธยา (; ) เป็นนิยายเรื่องที่หก ของ ฮารูกิ มูราคามิ เป็นหนังสือตอนต่อของ "ไตรภาคมุสิก" อันได้แก่ สดับลมขับขาน พินบอล 1973 และ แกะรอยแกะดาว
ตัวเอกของเรื่อง เป็นตัวละครตัวเดียวกับตัวละครไร้นามหรือ "ผม" ในนวนิยายทั้งสามเรื่องดังกล่าวนั่นเอง เหตุการณ์ในเริงระบำแดนสนธยานั้นเกิดขึ้นหลังจากเหตุการณ์ในแกะรอยแกะดาว ตัวละครเอกกลับไปทำงานเป็นนักเขียนมือปืนรับจ้างที่รับจ้างเขียนทุกเรื่อง เขาต้องการกลับไปที่โรงแรมโลมา ที่เขาเคยพักและสืบหาเบาะแสเกี่ยวกับ "แกะดาว" พร้อมกับหญิงสาวหูสวยที่เขาไม่รู้ชื่อ หากเขาก็พบว่า โรงแรมโลมา กลายเป็นโรงแรมหรูหราแบบไม่เหลือเค้าเดิมอีกต่อไป หากยังตั้งอยู่บนพื้นที่เดิมของโรงแรมโลมาที่เขาเคยรู้จัก
และในวันหนึ่ง, เขาได้เห็นภาพของหญิงสาวหูสวยอีกครั้ง หากปรากฏในภาพยนตร์ปลุกกำหนัดเรื่องหนึ่ง โดยมีเพื่อนสมัยมัธยมของเขาเป็นนักแสดงเอกของเรื่อง
เขาแกะรอยสาวหูสวยจากข้อมูลที่มี และมันพาเขาไปสู่คดีฆาตกรรม และการผจญภัยลึกลับหลุดโลกอีกครั้งหนึ่ง
สะพานซิงหม่า
สะพานซิงหม่า (; ) เป็นสะพานข้ามช่องแคบในฮ่องกง ตั้งชื่อตามชื่อเกาะที่สะพานเชื่อมอยู่ คือ เกาะซิงยี่และเกาะหม่าวัน มีช่วงกลางยาว 1,377 เมตร สูง 206 เมตร ขณะสร้างเสร็จในปี ค.ศ. 1997 ติดอันดับเป็นสะพานแขวนที่มีช่วงกลางยาวที่สุดเป็นอันดับ 2 ของโลก และในปัจจุบันอยู่ที่อันดับที่ 7 ของโลก
ตัวสะพานมีความกว้าง 41 เมตร มีสองชั้น ชั้นบนมีเส้นทางรถวิ่งจำนวน 6 ช่องทาง ส่วนชั้นล่างใช้สำหรับรถไฟ 2 ช่องทาง และช่องทางสำรองสำหรับรถยนต์ ในช่วงฤดูมรสุมอีก 4 ช่องทาง เริ่มก่อสร้างในปี ค.ศ. 1992 แล้วเสร็จในปี ค.ศ. 1997 ด้วยงบประมาณ 7.2 พันล้านเหรียญฮ่องกง
สะพานแห่งนี้เป็นเส้นทางสำคัญที่เชื่อมย่านธุรกิจในฮ่องกง กับเกาะลันเตา เพื่อไปยังท่าอากาศยานนานาชาติฮ่องกงบนเกาะเช็คแลปก๊ก
กาเบรียล มีลีโต
กาเบรียล อาเลคันโดร มีลีโต () เกิดเมื่อวันที่ 7 กันยายน ค.ศ. 1980 เป็นนักฟุตบอลชาวอาร์เจนตินา เล่นอยู่กับสโมสรฟุตบอลบาร์เซโลนาในลาลีกา ในตำแหน่งกองหลังตัวกลาง เขาร่วมเล่นในสโมสรอาชีพส่วนใหญ่ในสเปน และยังเล่นให้กับฟุตบอลทีมชาติอาร์เจนตินา ใน 3 การแข่งขันใหญ่ อย่างเช่น ในฟุตบอลโลก 2006
อังเดร์ซง ลูอีส จี อาเบรว โอลีเวย์รา
อังเดร์ซง ลูอีส จี อาเบรว โอลีเวย์รา () หรือเป็นที่รู้จักในชื่อ แอนเดอร์สัน () เกิดเมื่อวันที่ 13 เมษายน ค.ศ. 1988 เป็นนักฟุตบอลชาวบราซิล เล่นในตำแหน่งกองกลางตัวรุกให้กับสโมสรฟุตบอลฟิออเรนตินา ในกัลโชเซเรียอาของอิตาลี และฟุตบอลทีมชาติบราซิล
วัดปากคลอง
วัดปากคลอง ตั้งอยู่ที่เลขที่406 หมู่ที่ 5 ตำบลเมืองเก่า อำเภอเมือง จังหวัด สุโขทัย วัดปากคลองมีนามตามชื่อหมู่บ้าน เป็นวัดในพระพุทธศาสนาเถรวาท สังกัดคณะสงฆ์มหานิกาย สร้างขึ้นประมาณปี พ.ศ. 2476 เป็นวัดที่ประชาชนชาวบ้านปากคลอง และบ้านเกาะแก้ว ได้ร่วมใจกันจัดสร้างขึ้นมาเพื่อเป็นเครื่องยึดเหนี่ยวแบะปฏิบัติศาสนกิจตามหลักพระพุทธศาสนา มีที่ดินตั้งวัดเนื้อที่ 16 ไร่ มีคลองแม่ลำพันที่เชื่อมกับแม่น้ำยมไหลผ่าน
โรงเรียนเซนต์โยเซฟเมืองเอก
โรงเรียนเซนต์โยเซฟเมืองเอก เป็นโรงเรียนในเครือคาทอลิก เปิดสอนในระดับอนุบาลจนถึงมัธยมศึกษาปีที่ 6 เริ่มดำเนินการจากโรงเรียนอนุบาลเมืองเอก (พ.ศ. 2532) และขยายกิจการเป็นโรงเรียนเซนต์โยเซฟเมืองเอก ตั้งอยู่บนเนื้อที่กว่า 4 ไร่ กับอีก 2 งาน ในหมู่บ้านเมืองเอก ซอยเอกอุดร 1 ปัจจุบันมีนักเรียนประมาณ 1,200 คน
สุนันทา นาคสมภพ
สุนันทา นาคสมภพ เป็นอดีตผู้จัด ผู้กำกับ และนักแสดงละครโทรทัศน์ชาวไทย มีชื่อเสียงจากละครเรื่อง "คุณหญิงบ่าวตั้ง" ทางช่อง 9 อ.ส.ม.ท. ในปี พ.ศ. 2534-2535
สุนันทา มีชื่อเล่นว่า อู๊ด สำเร็จการศึกษาด้านบริหารธุรกิจ จากสหรัฐอเมริกา เริ่มเข้าสู่วงการบันเทิง โดยเป็นผู้จัดการด้านการตลาดให้กับค่ายละครสีบุญเรือง แต่เมื่อดาวน้อย สีบุญเรือง เสียชีวิต จึงแยกตัวมาเป็นผู้จัดละครด้วยตนเองในนาม "ดาวเรืองสตูดิโอ" โดยผลิตละครออกอากาศทาง ททบ.5 และ ช่อง 9 อ.ส.ม.ท.
ในปี พ.ศ. 2533 สุนันทา เริ่มกำกับการแสดงละครเรื่องแรกคือ "ขิงก็รา ข่าก็แรง" และมีชื่อเสียงโด่งดังสุดขีดจากการแสดงบทนำในละครเรื่อง "คุณหญิงบ่าวตั้ง" โดยยังสร้างละครอีกนับสิบเรื่อง จนกระทั่งปี พ.ศ. 2536 ชื่อของสุนันทาและดาวเรืองสตูดิโอค่อยๆ จางหายจากวงการ จนหยุดการสร้างละครลงอย่างถาวร
ชีวิตส่วนตัว สมรสกับ นิพนธ์ นาคสมภพ นายกสมาคมโทรทัศน์ดาวเทียม (ประเทศไทย) มีบุตรด้วยกัน 3 คน คือ กีรติกร นาคสมภพ (อุ๋ม) หรือ ทิวลิป นาคสมภพ, ปาริฉัตร นาคสมภพ (ออย) และ กัลยกร นาคสมภพ(เอิน) โดยเฉพาะบุตรสาวคนโตเคยแสดงละครร่วมกับคุณแม่ในเรื่อง คุณหญิงบ่าวตั้ง ด้วย
รอยคดโค้ง
รอยคดโค้ง () ของหินโผล่เป็นผลมาจากการเปลี่ยนลักษณะที่เกิดจากผลของแรงเค้น จนเกิดความเครียดในหินโดยแสดงออกในรูปของการคดโค้ง โก่งงอ หรือหักพับ รอยคดโค้งมีได้ทั้งขนาดเล็กแบบดูด้วยตาเปล่าไม่เห็น (microscopic scale) ขนาดเท่ากับฝ่ามือ (mesoscale) หรือใหญ่ (macroscopic หรือ regional scale) จนปรากฏในภาพถ่ายทางอากาศหรือภาพโทรสัมผัสได้ การเกิดชั้นหินคดโค้งจึงต้องเกิดในสภาวะที่หินมีลักษณะอ่อนนิ่ม สามารถเคลื่อนตัวไหลและยืด ชั้นหินที่แข็งแรงแสดงชั้นชัดเจนเกิดการโค้ง มักแสดงการโค้งแบบการไหลเลื่อนไปตามชั้น (layer-parallel slippage) เหมือนการโค้งพับหนังสือ แต่สำหรับชั้นหินที่อ่อนนิ่ม การโค้งมักแสดงในรูปไหลลื่นยืดออก หรือบางครั้งเกิดการละลายความดันในส่วนที่เป็นรอยแตกเรียบได้ โครงสร้างของรอยคดโค้งแบ่งได้เป็น โครงสร้างประทุนคว่ำ (anticline) และโครงสร้างประทุนหงาย (syncline) โดยชั้นหินแก่อยู่ล่างชั้นหินอ่อน แต่ถ้ายังไม่สามารถลำดับอายุของชั้นหินได้ควรเรียกเพียง antiform หรือ synform
เบเบ้ (นักฟุตบอล)
ตีอากู มานูแอล ดีอัช กูไรยา () หรือรู้จักในชื่อเล่นว่า เบเบ้ () เกิดเมื่อวันที่ 12 กรกฎาคม ค.ศ. 1990 เป็นนักฟุตบอลชาวโปรตุเกส ปัจจุบันเล่นตำแหน่งปีกหรือกองหน้าให้กับสโมสรเอย์บาร์ในลาลีกา
อาเดรียนู กอร์เรยา
อาเดรียนู กอร์เรยา กลารู () หรือเรียกสั้น ๆ ว่า อาเดรียนู เกิดเมื่อวันที่ 26 ตุลาคม ค.ศ. 1984 เป็นนักฟุตบอลชาวบราซิล เล่นให้กับเบชิกทัช ในซือเปร์ลีก ลีกสูงสุดของประเทศตุรกี เขาเป็นหนึ่งในนักฟุตบอลที่เล่นได้ 2 เท้าอย่างแท้จริง เขาสามารถเล่นตำแหน่งกองหลังหรือกองหน้า ได้ทั้ง 2 ด้าน
วินิจ โชติสว่าง
รองศาสตราจารย์ ดร.วินิจ โชติสว่าง อดีตอธิการบดีสถาบันเทคโนโลยีราชมงคล และอธิการบดีคนแรกของมหาวิทยาลัยเทคโนโลยีราชมงคลอีสาน
วินิจ โชติสว่าง เกิดเมื่อวันที่ 15 มีนาคม พ.ศ. 2482 จบการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ เมื่อปี พ.ศ. 2507 ระดับปริญญาโท สาขาสัตวศาสตร์ จากมหาวิทยาลัยคอร์เนลล์ และปริญญาเอก สาขาเกษตรศึกษา จากมหาวิทยาลัยคอร์เนลล์เช่นเดียวกัน
วินิจ โชติสว่าง เป็นอาจารย์ประจำวิทยาลัยเทคโนโลยีและอาชีวศึกษา เคยได้รับแต่งตั้งเป็นคณบดีคณะเกษตรศาสตร์บางพระ และได้รับแต่งตั้งเป็นอธิการบดีสถาบันเทคโนโลยีราชมงคล ในระหว่างปี พ.ศ. 2538-2542 ต่อมาหลังจากมีพระราชบัญญัติมหาวิทยาลัยเทคโนโลยีราชมงคล พ.ศ. 2548 จัดตั้งมหาวิทยาลัยเทคโนโลยีราชมงคลขึ้น 9 แห่งทั่วประเทศไทย ดร.วินิจ จึงได้รับแต่งตั้งเป็นอธิการบดีมหาวิทยาลัยเทคโนโลยีราชมงคลอีสาน ตั้งแต่ปี พ.ศ. 2548 แต่ถึงแม้ว่าจะครบวาระลงในปี พ.ศ. 2552 แต่เนื่องจากปัญหาในการสรรหาอธิการบดี จึงทำให้ ดร.วินิจ โชติสว่าง ยังต้องรักษาราชการแทนในตำแหน่งต่อมาจนถึง พ.ศ. 2555
งานประกาศผลรางวัลออสการ์ ครั้งที่ 83
งานประกาศผลรางวัลออสการ์ ครั้งที่ 83 เป็นงานที่จะมอบรางวัลสำหรับภาพยนตร์ที่เข้าฉายในปีค.ศ. 2009 จัดขึ้นในวันที่ 27 กุมภาพันธ์ ค.ศ. 2011 ในโกดักเธียเตอร์ ฮอลลีวูด ลอสแอนเจลิส, แคลิฟอร์เนีย จะออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย (ถ่ายทอดสดทางช่อง ทรูอินไซด์) และในปีนี้ยังได้ เจมส์ ฟรานโก และ แอนน์ แฮททาเวย์ มาเป็นพิธีกรในงานด้วย ซึ่งถือเป็นครั้งแรกของทั้งสองคน
ภาพยนตร์เรื่อง The King's Speech (ประกาศก้องจอมราชา) เป็นภาพยนตร์ที่คว้ารางวัลไปมากที่สุดในปีนี้ ทั้งหมด 4 รางวัล และล้วนเป็นรางวัลสำคัญทั้งสิน ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม(ทอม ฮูเปอร์), นักแสดงนำชายยอดเยี่ยม(คอลิน เฟิร์ธ) และ บทภาพยนตร์ยอดเยี่ยม เช่นเดียวกับภาพยนตร์เรื่อง Inception (จิตพิฆาตโลก) ที่ได้รับไป 4 รางวัลเช่นเดียวกัน ส่วนภาพยนตร์เรื่องอื่นๆ ที่ได้รับรางวัล ได้แก่ The Social Network (เดอะ โซเชี่ยล เน็ตเวิร์ค) ได้รับ 3 รางวัล, อลิซผจญแดนมหัศจรรย์, The Fighter (2 แกร่งหัวใจเกินร้อย) และ ทอย สตอรี่ 3 ได้รับรางวัลไปเรื่องละ 2 รางวัล และ Black Swan (แบล็ค สวอน), In a Better World, Inside Job และ The Wolfman ได้ไปอย่างละ 1 รางวัล ส่วนในประเภทภาพยนตร์สั้น ภาพยนตร์ที่ได้รับรางวัลได้แก่ God of Love, The Lost Thing และ Strangers No More
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ
บูลด็อก
บูลด็อก เป็นชื่อสำหรับสายพันธุ์ของสุนัขมักเรียกว่า อิงลิชบูลด็อก สายพันธุ์บูลด็อกอื่นๆ รวมทั้งอเมริกันบูลด็อก ,โอลด์อิงลิชบูลด็อก และเฟรนช์บูลด็อก เป็นสุนัขที่มีลักษณะใบหน้าย่นและมีจมูกโด่ง
สัมพันธ์ พันธุ์พฤกษ์
รองศาสตราจารย์ สัมพันธ์ พันธุ์พฤกษ์ ผู้อำนวยการสถาบันทดสอบทางการศึกษาแห่งชาติ (องค์การมหาชน) อดีตคณบดีคณะศึกษาศาสตร์ มหาวิทยาลัยขอนแก่น
รองศาสตราจารย์ สัมพันธ์ พันธุ์พฤกษ์ หรือ รองศาสตราจารย์ ดร.สัมพันธ์ พันธุ์พฤกษ์ เกิดเมื่อวันที่ 16 เมษายน พ.ศ. 2496 มีภูมิลำเนาจังหวัดสุพรรณบุรี สำเร็จการศึกษาระดับปริญญาตรี ศึกษาศาสตรบัณฑิต (คณิตศาสตร์-เคมี) (เกียรตินิยมเหรียญทอง) จากมหาวิทยาลัยขอนแก่น เมื่อปี พ.ศ. 2517 ระดับปริญญาโท ครุศาสตรมหาบัณฑิต (สถิติการศึกษา) จากจุฬาลงกรณ์มหาวิทยาลัย ในปี พ.ศ. 2520 และระดับปริญญาเอก ด้านการวัดและประเมินผลการศึกษา จากจุฬาลงกรณ์มหาวิทยาลัย ในปี พ.ศ. 2538
ดร.สัมพันธ์ พันธุ์พฤกษ์ รับราชการเป็นอาจารย์ประจำคณะศึกษาศาสตร์ มหาวิทยาลัยขอนแก่น จนได้รับการแต่งตั้งเป็นคณบดี ในระหว่างปี พ.ศ. 2542 ถึง พ.ศ. 2546 และได้รับการแต่งตั้งเป็นประธานสภาคณบดีคณะครุศาสตร์ศึกษาศาสตร์แห่งประเทศไทย ในระหว่างปี พ.ศ. 2543-2544
ดร.สัมพันธ์ พันธุ์พฤกษ์ เคยได้รับการแต่งตั้งเป็นกรรมการผู้ทรงคุณวุฒิ ในสถาบันทดสอบทางการศึกษาแห่งชาติ ตั้งแต่ปี พ.ศ. 2550 กระทั่งเมื่อวันที่ 1 ธันวาคม พ.ศ. 2553 จึงได้รับการแต่งตั้งเป็นผู้อำนวยการสถาบันทดสอบทางการศึกษาแห่งชาติ (สทศ.)
สนามกีฬากองทัพอากาศ (ธูปะเตมีย์)
สนามกีฬากองทัพอากาศ (ธูปะเตมีย์) เป็นสนามกีฬาอเนกประสงค์ ตั้งอยู่ที่ตำบลคูคต อำเภอลำลูกกา จังหวัดปทุมธานี ปัจจุบันใช้เป็นสนามทีมเหย้าในการแข่งขันฟุตบอลของสโมสรฟุตบอลแอร์ฟอร์ซ ยูไนเต็ด มีความจุประมาณ 25,000 ที่นั่ง รับผิดชอบควบคุมโดย กองการกีฬา กรมสวัสดิการทหารอากาศ
ทิศเหนือติดกับกรมทหารต่อสู้อากาศยานรักษาพระองค์ ทิศตะวันออกติดกับสนามกอล์ฟธูปะเตมีย์ ทิศใต้ติดกับถนนลำลูกกา ฝั่งตรงข้ามเป็นแยกลำลูกกาและเส้นแบ่งเขตกรุงเทพมหานคร ทิศตะวันตกติดกับถนนพหลโยธินก่อนถึงทางแยกต่างระดับตัดกับถนนวิภาวดีรังสิต ฝั่งตรงข้ามเป็นอนุสรณ์สถานแห่งชาติ สามารถเข้าสนามกีฬาได้ทั้งทางถนนพหลโยธินและถนนลำลูกกา
ภายในบริเวณสนามกีฬาธูปะเตมีย์ ทางทิศตะวันตกมีสระว่ายน้ำกองทัพอากาศ (โรจนนิล) ทางทิศใต้มีสนามเปตองและพื้นที่ว่าง และทางทิศตะวันออกเฉียงใต้มีหอพักนักกีฬา
ดาวิต เฟร์เรร์
ดาวิต เฟร์เรร์ แอร์น (บาเลนเซีย: ) เกิดวันที่ 2 เมษายน ค.ศ. 1982 เป็นนักเทนนิสอาชีพชาวสเปน ปัจจุบันอาศัยอยู่ที่เมืองบาเลนเซีย ประเทศสเปน เขาก้าวสู่นักเทนนิสอาชีพในปี ค.ศ. 2000 เฟร์เรร์เป็นที่รู้จักในฐานะผู้เชี่ยวชาญในคอร์ตดิน ถึงแม้ว่าเขาจะประสบความสำเร็จกับคอร์ตแข็งก็ตาม เขาเริ่มประสบความสำเร็จในการติดท็อป 10 ครั้งแรกในปี ค.ศ. 2006 และสามารถทำอันดับสูงสุดที่อันดับ 4 ในอาชีพการตีเทนนิส
เอเชียออนไลน์
เอเชียออนไลน์ เป็นบริษัทเอกชนซึ่งได้รับการสนับสนุนโดยนักลงทุนและธุรกิจเงินร่วมลงทุนสถาบัน มีสำนักงานใหญ่อยู่ในประเทศสิงคโปร์ และมีการปฏิบัติงานที่สำคัญอยู่ในกรุงเทพมหานคร ประเทศไทย นอกจากนี้ยังมีกิจกรรมการวิจัยและพัฒนาทั่วทวีปเอเชีย และการดำเนินการเพิ่มการขายในทวีปยุโรปและอเมริกาเหนือ
เอเชียออนไลน์กำลังดำเนินการในสิ่งที่เรียกว่า โครงการเรียนรู้ที่ใหญ่ที่สุดในโลก โดยการแปลความรู้ในภาษาอังกฤษจำนวนมากไปเป็นภาษาของประเทศเอเชีย ซึ่งใช้เทคโนโลยีเครื่องแปลภาษาแบบใช้สถิติ (SMT) ซึ่งได้รับการพัฒนาและปรับปรุงในประเทศไทย โดยมุ่งเน้นให้ความสนใจในภาษาเอเชีย แต่ไม่เพียงเฉพาะภาษาในทวีปเอเชียตามชื่อบริษัทเท่านั้น เอเชียออนไลน์ยังสนับสนุนภาษาราชการของสหภาพยุโรปอีก 23 ภาษา
บริษัทดังกล่าวก่อตั้งขึ้นใน พ.ศ. 2549 โดยฟิลิป เคิห์น จากมหาวิทยาลัยเอดินบะระ, เกรกอรี บิงเกอร์ นักเทคโนโลยีและทนายความ และอดีตนักวิเคราะห์อาวุโสของการ์ตเนอร์ บ็อบ เฮย์วาร์ด และดิออน วิกกินส์
ซอฟต์แวร์แปลภาษาที่ใช้สถิติของเอเชียออนไลน์เป็นตัวอย่างของความก้าวหน้าล่าสุดของการแปลภาษาอัตโนมัติ จนกระทั่งต้นคริสต์ทศวรรษ 1990 เทคโนโลยีการแปลภาษาระดับ เทคโนโลยีเครื่องแปลภาษาระดับการผลิตเกือบทั้งหมดขึ้นอยู่กับรายการกฎทางภาษาเพื่อวิเคราะห์ถึงประโยคที่มา จากนั้นนำการสร้างประโยคและโครงสร้างความหมายเข้าไปยังภาษาเป้าหมาย เอเชียออนไลน์ใช้เทคนิคทางสถิติจากวิทยาการเข้ารหัสลับ โดยใช้อัลกอริทึมการเรียนรู้ของเครื่อง ซึ่งนำเอารูปแบบทางสถิติจากรายการแปลของมนุษย์ที่ใกล้เคียงกันที่มีอยู่แล้วโดยอัตโนมัติ และระบบที่ใช้เป็นเครื่องมือโมเสสโอเพ่นซอร์สของเคิห์นสำหรับเครื่องแปลภาษาอัตโนมัติ แต่ยังต้องพัฒนาเพิ่มเติมอีกเป็นอันมาก
จุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร ได้ให้ กสท. โทรคมนาคม สนับสนุนโครงการแปลบทความแปลบทความบนวิกิพีเดียภาษาอังกฤษ โดยใช้งบประมาณ 10.7 ล้านบาท ภายใน 1 ปี เพื่อให้เป็นแหล่งความรู้และรองรับจำนวนผู้ใช้อินเทอร์เน็ตที่มีสูงกว่า 20 ล้านคน ใน พ.ศ. 2553 โดยมีการเปิดตัวเมื่อวันที่ 8 มกราคม พ.ศ. 2554 จุติกล่าวแสดงความเชื่อมั่นว่า การแปลดังกล่าวจะมีความถูกต้องมากกว่า 95% ถึงแม้จะมีการวิพากษ์วิจารณ์เกี่ยวกับโครงการนี้อย่างกว้างขวางทั้งในแง่บวกและแง่ลบ เอเชีย ออนไลน์ยังให้ความเชื่อมั่นว่าจะสามารถพัฒนาคุณภาพการแปลบทความในเว็บไซต์ได้โดยการเพิ่มข้อมูลให้ระบบแปลเรียนรู้เชิงสถิติ การตรวจแก้ภาษาบทความต่างๆ และจะมีการแปลบทความใหม่เป็นระยะๆ
การ์โลส เตเบซ
การ์โลส อัลเบร์โต มาร์ติเนซ เตเบซ (; เกิดวันที่ 5 กุมภาพันธ์ ค.ศ. 1984) เป็นนักฟุตบอลชาวอาร์เจนตินา ปัจจุบันเล่นตำแหน่งกองหน้าให้กับเซี่ยงไฮ้เสิ่นหัว ในไชน่าซุปเปอร์ลีก ก่อนหน้านี้ได้เล่นให้กับโบคา จูเนียร์ 2 สมัย, คอรินเทียนส์, เวสต์แฮมยูไนเต็ด และ แมนเชสเตอร์ยูไนเต็ด ก่อนที่จะย้ายมายังมายังแมนเชสเตอร์ซิตี ถือเป็นผู้เล่นคนแรกตั้งแต่ปี ค.ศ. 1999 ที่ย้ายในระหว่างสโมสรของเมืองแมนเชสเตอร์ทั้ง 2 สโมสร
ในฐานะทีมชาติอาร์เจนตินา เตเบซลงแข่ง 50 ครั้ง ทำประตูได้ 11 ประตู ดิเอโก มาราโดนา ตำนานนักฟุตบอลชาวอาร์เจนตินา พูดถึงเตเบซว่าเป็น ""Argentine prophet"" ของศตวรรษที่ 21
ในปลายปี ค.ศ. 2016 เตเบซได้ย้ายจากโบคา จูเนียร์ ไปยังเซี่ยงไฮ้เสิ่นหัว ได้รับค่าจ้างสูงถึงสัปดาห์ละ 615,000 ปอนด์ นับว่าเป็นสถิติค่าตัวนักฟุตบอลที่สูงสุดในโลก ก่อนจะถูก Neymar ทำลายในเวลาต่อมา
ประเทศอินโดนีเซียในเอเชียนบีชเกมส์ 2010
ประเทศอินโดนีเซีย ได้เข้าร่วมการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8 ธันวาคม ถึง 16 ธันวาคม พ.ศ. 2553 ณ กรุงมัสกัต ประเทศโอมาน ซึ่งอินโดนีเซียได้ส่งนักกีฬาไปเข้าร่วมการแข่งขันในครั้งนี้จำนวน 110 คน (ชาย 67 คน, หญิง 43 คน) ใน 12 ชนิดกีฬา คือ เพาะกาย, แฮนด์บอล, กาบัดดี้, ฟุตบอล, ตะกร้อชายหาด, วอลเลย์บอลชายหาด, วู้ดบอลชายหาด, เจ็ตสกี, ว่ายน้ำมาราธอน, กีฬาเรือใบ, โปโลน้ำ และสกีน้ำ โดยหลังจากจบการแข่งขัน อินโดนีเซียสามารถคว้าเหรียญทองมาได้เป็นอันดับที่ 5 คือ 3 เหรียญทอง 2 เหรียญเงิน และ 6 เหรียญทองแดง รวมทั้งสิ้น 11 เหรียญ
เอร์เรเซเด มายอร์กา
ราชสโมสรกีฬามายอร์กา (; ) หรือเรียกแบบย่อว่า เอร์เรเซเด มายอร์กา () เป็นสโมสรฟุตบอลจากเมืองปัลมา เกาะมายอร์กา ก่อตั้งเมื่อวันที่ 5 มีนาคม ค.ศ. 1916 ปัจจุบันอยู่ในลีกเซกุนดาดิบิซิออน สนามทีมเหย้าคือสนามอิเบโรสตาร์ มีที่นั่ง 23,142 ที่